**דרישות הקדם למסלול**

כדי להתקבל למסלול המלא לתרפיה במוזיקה תואר שני יש צורך בדרישות הקדם הבאות:

1. תואר ראשון בממוצע 85 לפחות באחת מהאפשרויות הבאות:
* תואר ראשון בתחום המוזיקה ובנוסף **קורסי השלמה בפסיכולוגיה**
* תואר ראשון בתחום שאיננו מוזיקה ובנוסף **קורסי השלמה במוזיקה ובפסיכולוגיה**
* תואר ראשון בתחום טיפולי (פסיכולוגיה, עבודה סוציאלית, קרימינולוגיה) ובנוסף **קורסי השלמה במוזיקה.** יש לוודא שבתואר הטיפולי נלמדים כל הקורסים ברשימת קורסי ההשלמה בפסיכולוגיה המופיעים כאן למטה ובמקרה שחסרים חלק מהקורסים – להשלימם.
* תואר ראשון בתחום טיפולי ובתחום המוזיקה. אין צורך בהשלמות, אך יש לוודא שבתואר הטיפולי נלמדים כל הקורסים ברשימת קורסי ההשלמה בפסיכולוגיה המופיעים כאן למטה ובמקרה שחסרים חלק מהקורסים – להשלימם.
1. רמת נגינה בכלי ראשי של 5 שנים ומעלה ויכולת טובה לשיר וללוות את השירה בפסנתר (קלידים) וגיטרה. קול יכול להיחשב לכלי ראשי עבור אלו שהתמחו ביכולת זו ברמה מקצועית מוכרת (כגון התמחות בקול במוסד אקדמי) ואז, בנוסף לשירה, נדרשת יכולת ליווי טובה בפסנתר וגיטרה.
2. לעבור בהצלחה ראיון קבלה באורך כשעה שחלקו מילולי (היכרות כללית עם המועמד/ת) וחלקו מוזיקלי (נגינה של קטעים מוזיקליים בסגנונות שונים, ליווי שירים, אלתור).

**קורסי השלמה בפסיכולוגיה**

אלו הם קורסי ההשלמה בפסיכולוגיה:

* מבוא לפסיכולוגיה (30 שעות)
* תיאוריות באישיות (30 שעות)
* שיטות מחקר (30 שעות)
* מבוא לסטטיסטיקה (30 שעות)
* פסיכולוגיה פיזיולוגית (30 שעות)
* פסיכולוגיה התפתחותית (60 שעות)
* פסיכופתולוגיה (60 שעות)
* יש להשלים קורסים אלו בציון 80 לפחות (בנוסף לממוצע 85 לפחות בתואר הראשון).
* ניתן ללמוד את קורסי ההשלמה בכל מוסד המוכר ע"י המל"ג.
* יש להשלים קורסים אלו לפני תחילת התואר השני, לא תוך כדי התואר השני.
* קורס סמסטריאלי הוא ברוב המוסדות בהיקף של כ-30 שעות, קורס שנתי – 60 שעות.

**קורסי השלמה במוזיקה**

* יש ללמוד קורסים בתחום המוזיקה בהיקף של 300 שעות (10 קורסים סמסטריאליים[[1]](#footnote-1)).
* ניתן ללמוד את הקורסים בכל מוסד מוכר מל"ג או במוסדות ברמה אקדמית המלמדים מוזיקה.
* יש להשלים את הקורסים בציון 80 לפחות.
* חשוב שהקורסים יקיפו תיאוריה, היסטוריה של המוזיקה וביצוע.
* לימודי המכינה לתואר הראשון מקנים כ-60 שעות וסיום המכינה בהצלחה מאפשר להירשם לקורסים במסגרת התואר הראשון כמאזינים חופשיים ולצבור עוד כ-240 שעות (כ-8 קורסים סמסטריאליים). יש לבדוק במזכירות המחלקה מהם הקורסים המוצעים בכל שנת לימודים.
1. בד"כ קורס סמסטריאלי הוא כ-30 שעות וקורס שנתי הוא כ-60 שעות. בפתוחה, קורסים בהיקף 3 או 4 נ"ז נחשבים לקורסים סמסטריאלי וקורסים בהיקף 6 נ"ז נחשבים לקורס שנתי. [↑](#footnote-ref-1)